KOMMISSIONENS FORORDNING (EU) Nr. 63/2011

af 26. januar 2011

om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 11, stk. 8, og

ud fra følgende betragtninger:

For at skabe overensstemmelse mellem det reduktionsmål, der kræves af lavvolumenfabrikanter, og det reduktionsmål, der kræves af nichefabrikanter, og for at undgå at forfordele lavvolumenfabrikanter, som har mindsket deres gennemsnitlige specifikke CO2-emissioner før 2012, bør det specifikke CO2-emissionsmål for disse fabrikanter sammenholdes med deres gennemsnitlige specifikke CO2-referenceemissioner i 2007. Foreligger disse data ikke, bør målet sammenholdes med de gennemsnitlige specifikke CO2-emissioner i det første kalenderår efter 2007, som der foreligger sådanne data for.

For at tage hensyn til visse lavvolumenfabrikanters begrænsede produktudbud og de heraf følgende begrænsede muligheder for at fordele reduktionsindsatsen over deres bilpark bør ansøgerne have mulighed for at vælge mellem et enkelt årligt specifikt emissionsmål for dispensationsperioden eller flere årlige mål, som ved udløbet af dispensationsperioden munder ud i en reduktion i forhold til 2007-referenceværdien.

Ifølge artikel 11, stk. 4, i forordning (EF) nr. 443/2009 kan visse nichefabrikanter ansøge om et alternativt specifikt emissionsmål, der udgør en reduktion på 25 % i forhold til deres gennemsnitlige specifikke CO2-emissioner i 2007. Foreligger der ikke oplysninger om fabrikantens gennemsnitlige specifikke CO2-emissioner for 2007, bør der fastsættes et tilsvarende emissionsmål på grundlag af de bedste tilgængelige teknologier til reduktion af CO2. For at kunne identificere de bedste tilgængelige teknologier til reduktion af CO2-emissioner bør forholdet maksimal motoreffekt/masse anvendes til at skelne mellem de forskellige markedskarakteristika for biler af en given masse.

For at give lavvolumenfabrikanter og nichefabrikanter en klar referenceværdi som udgangspunkt for opstilling af de specifikke emissionsmål er der udarbejdet en liste over fabrikanter og deres gennemsnitlige specifikke CO2-emissioner i Unionen i 2007 efter formel høring af medlemsstaterne og de vigtigste interessenter, herunder sammenslutningerne af europæiske (ACEA), japanske (JAMA) og koreanske (KAMA) bilfabrikanter og European Association of Small Volume Manufacturers (ESCA).

VEDTAGET DENNE FORORDNING:

Artikel 1

Genstand

Denne forordning fastsætter, hvilke oplysninger fabrikanterne skal forelægge til bevis for, at betingelserne for dispensation i medfør af artikel 11, stk. 1 eller 4, i forordning (EF) nr. 443/2009 er opfyldt.

Artikel 2

Definitioner

Ud over definitionerne i artikel 2 i forordning (EF) nr. 443/2009 anvendes følgende definitioner:

a) »ansøger«: en fabrikant som omhandlet i artikel 11, stk. 1 eller 4, i forordning (EF) nr. 443/2009

b) »køretøjsegenskaber«: køretøjets karakteristika, herunder masse, specifikke CO2-emissioner, antal sæder, motorydelse, forholdet effekt/masse samt tophastighed

c) »markedskarakteristika«: oplysninger om køretøjsegenskaber og navne og prisintervaller på biler, som konkurrerer direkte med de køretøjer, der søges dispensation for

d) »eget produktionsanlæg«: produktionsanlæg eller samlefabrik, som ansøgeren udelukkende anvender til fremstilling eller samling af nye personbiler, herunder i givet fald personbiler bestemt til eksport

e) »egen udviklingsafdeling«: anlæg, hvor hele køretøjet konstrueres og udvikles, og som kontrolleres af ansøgeren og udelukkende udnyttes af denne.

Artikel 3

Ansøgning om dispensation i medfør af artikel 11, stk. 1 og 4, i forordning (EF) nr. 443/2009

1. En ansøgning om dispensation i medfør af artikel 11, stk. 1, i forordning (EF) nr. 443/2009 indeholder oplysningerne i artikel 4, stk. 1, og artikel 5 i nærværende forordning og indgives af ansøgeren på skemaet i bilag I til nærværende forordning.

2. En ansøgning om dispensation i medfør af artikel 11, stk. 4, i forordning (EF) nr. 443/2009 indeholder oplysningerne i artikel 4, stk. 2, og artikel 6 i nærværende forordning og indgives af ansøgeren på skemaet i bilag II til nærværende forordning.

Artikel 4

Oplysninger vedrørende dispensationskriterier

1. Ansøgeren anfører følgende oplysninger til dokumentation for opfyldelse af dispensationskriterierne:

et skøn baseret på verificerbare data over antallet af biler registeret i den i litra b) nævnte periode, som ansøgeren er ansvarlig for

for fabrikanter, der ansøger om dispensation i medfør af artikel 11, stk. 1, i forordning (EF) nr. 443/2009, eller for grupper af sammenhørende fabrikanter, jf. samme forordnings artikel 11, stk. 1, litra b), eller for medlemmer af en gruppe af sammenhørende fabrikanter, jf. samme forordnings artikel 11, stk. 1, litra c): antallet af personbiler, der er officielt registreret i Unionen i de tre kalenderår forud for ansøgningsdatoen, eller, hvis disse data ikke foreligger, en af følgende angivelser:

2. En ansøger, som ansøger om dispensation i medfør af artikel 11, stk. 4, i forordning (EF) nr. 443/2009, forelægger kun de i stk. 1, litra b), nævnte data for kalenderåret forud for ansøgningsdatoen.

Artikel 5

Specifikt emissionsmål og reduktionspotentiale i medfør af artikel 11, stk. 2, i forordning (EF) nr. 443/2009

1. Ansøgeren anfører de gennemsnitlige specifikke CO2-emissioner for sine personbiler registreret i 2007, medmindre de gennemsnitlige specifikke CO2-emissioner for dette år er anført i bilag IV til denne forordning. Foreligger disse oplysninger ikke, anfører ansøgeren de gennemsnitlige specifikke CO2-emissioner for sine personbiler registreret i det nærmest følgende kalenderår efter 2007.

2. Ansøgeren anfører følgende oplysninger om sin virksomhed:

for fem kalenderår forud for ansøgningsdatoen: salgsmængde, årlig omsætning, nettofortjeneste og FoU-udgifter og — for sammenhørende virksomheder — nettooverførslerne til moderselskabet

prislisten for alle versioner af biler, der skal omfattes af dispensationen i kalenderåret forud for ansøgningsdatoen, og den forventede prisliste for de biler, der ventes markedsført og omfattet af dispensationen.

Indgives en ansøgning af en fabrikant, som er ansvarlig for over 100 biler pr. år, ledsages de i litra d) nævnte oplysninger af de officielle godkendte regnskaber eller godkendes af en uafhængig revisor.

3. Ansøgeren anfører følgende oplysninger om sit teknologiske potentiale:

en fortegnelse over CO2-reduktionsteknologier, der er anvendt i ansøgerens personbiler markedsført i 2007, eller, hvis disse data ikke foreligger, for det nærmeste kalenderår efter 2007 eller, i tilfælde af fabrikanter, der agter at trænge ind på markedet, for det år, hvor dispensationen træder i kraft

4. Ansøgeren foreslår et specifikt emissionsmål for dispensationsperioden, der er i overensstemmelse med vedkommendes reduktionspotentiale. Ansøgeren kan også foreslå årlige specifikke emissionsmål.

Det specifikke emissionsmål eller de årlige specifikke emissionsmål fastlægges på en sådan måde, at de gennemsnitlige specifikke emissioner ved udløbet af dispensationsperioden er reduceret i forhold til de i stk. 1 nævnte gennemsnitlige specifikke CO2-emissioner.

5. Det specifikke emissionsmål eller de årlige specifikke emissionsmål foreslået af ansøgeren i overensstemmelse med artikel 11, stk. 2, litra d), i forordning (EF) nr. 443/2009 ledsages af et reduktionsprogram for den nye bilparks specifikke CO2-emissioner.

I reduktionsprogrammet anføres følgende:

6. Ansøgerens overholdelse af et specifikt emissionsmål eller årlige specifikke emissionsmål vurderes hvert år i dispensationsperioden i overensstemmelse med artikel 9 i forordning (EF) nr. 443/2009.

Artikel 6

Reduktionsmål i tilfælde af dispensation i medfør af artikel 11, stk. 4, i forordning (EF) nr. 443/2009

1. Ansøgeren anfører de gennemsnitlige specifikke CO2-emissioner for sine personbiler registreret i 2007, medmindre de gennemsnitlige specifikke CO2-emissioner for dette år er anført i bilag IV til denne forordning.

2. Det i overensstemmelse med artikel 11, stk. 4, i forordning (EF) nr. 443/2009 fastsatte reduktionsmål gælder i forhold til de gennemsnitlige specifikke CO2-referenceemissioner, jf. stk. 1.

3. Foreligger der ikke oplysninger om en fabrikants gennemsnitlige specifikke CO2–emissioner i 2007, forelægger ansøgeren oplysninger om køretøjsegenskaberne for alle de biltyper, som vedkommende fremstiller, såvel som antallet af biler, som vedkommende fremstiller og forventer registeret i Unionen i det første dispensationsår. For alle bilvarianter angiver ansøgeren, hvilken af de i bilag V anførte køretøjskategorier en given variant hører til.

4. Det specifikke emissionsmål beregnes årligt baseret på en reduktion på 25 % i forhold til den i bilag V anførte referenceværdi for hver enkelt køretøjskategori.

Artikel 7

Kommissionens vurdering

1. Har Kommissionen ikke fremsat indvendinger senest ni måneder efter den officielle modtagelse af en fuldstændig ansøgning i medfør af artikel 11, stk. 1, eller artikel 11, stk. 4, i forordning (EF) nr. 443/2009, anses betingelserne for meddelelse af dispensation for at være opfyldt. Finder Kommissionen, at ansøgningen er ufuldstændig, kan den anmode om yderligere oplysninger. Hvis der ikke fremsendes yderligere oplysninger inden for den i anmodningen anførte frist, kan Kommissionen afvise ansøgningen.

Afvises en ansøgning, fordi den er ufuldstændig, eller fordi Kommissionen finder, at det foreslåede specifikke emissionsmål ikke stemmer overens med ansøgerens reduktionspotentiale, kan ansøgeren indgive en fuldstændig eller revideret ansøgning om dispensation.

2. Ansøgninger sendes i trykt og elektronisk form til Europa-Kommissionens Generalsekretariat, 1049 Bruxelles, Belgien, mærket »Dispensation i medfør af forordning (EF) nr. 443/2009«. Den elektroniske udgave sendes også til den i bilag I anførte funktionelle mailbox.

3. Afgørelser om meddelelse af dispensation trækkes tilbage, hvis oplysningerne i ansøgningen findes at være urigtige eller unøjagtige.

Artikel 8

Offentlig adgang til oplysninger

1. En ansøger, der skønner, at oplysninger indgivet i ansøgningen ikke bør gøres tilgængelige for offentligheden, jf. artikel 11, stk. 9, i forordning (EF) nr. 443/2009, anfører dette i ansøgningen og gør rede for, hvorfor offentliggørelse vil svække beskyttelsen af ansøgerens kommercielle interesser, herunder intellektuel ejendomsret.

2. Undtagelse fra aktindsigt i dokumenter, jf. artikel 4, stk. 2, i Europa-Parlamentets og Rådets forordning (EF) nr. 1049/2001 (3), anses for at gælde for følgende typer oplysninger:

Artikel 9

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 140 af 5.6.2009, s. 1.

(2) EUT L 49 af 19.2.2004, s. 1.

(3) EFT L 145 af 31.5.2001, s. 43.

7.3. For ansøgere, der agter at trænge ind på EU-markedet, bør den i punkt 7.1 nævnte fortegnelse forlægges for det første dispensationsår.

2.5.3. Foreligger de i punkt 2.5.1 og 2.5.2 nævnte tal ikke for den nævnte periode: tallene for det seneste kalenderår, der foreligger sådanne data for

2.3.3. Foreligger de i punkt 2.3.1 og 2.3.2 nævnte tal ikke for den nævnte periode: tallene for det seneste kalenderår, der foreligger sådanne data for

2.3.3. Foreligger det i punkt 2.3.2 nævnte tal ikke, anføres tallet (eller et skøn baseret på verificerbare data) for det seneste kalenderår, der foreligger sådanne data for

2.2.3. Foreligger de i punkt 2.2.1 og 2.2.2 nævnte tal ikke for den nævnte periode: tallene for det seneste kalenderår, der foreligger sådanne data for

BILAG III

Standardskema til erklæring om ejerforhold

Artikel 11, stk. 1, litra a), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11, stk. 1, i forordning (EF) nr. 443/2009, og som ikke er en del af en gruppe sammenhørende fabrikanter, jf. samme forordnings artikel 3, stk. 2. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, stk. 1, i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.

Underskrift Dato Direktør for [fabrikant]

Artikel 11, stk. 1, litra b), eller artikel 11, stk. 4, litra a), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11, [stk. 1] [stk. 4] (1), i forordning (EF) nr. 443/2009, og som er en del af en gruppe sammenhørende fabrikanter, jf. samme forordnings artikel 3, stk. 2. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, [stk. 1] [stk. 4] (1), i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.

Underskrift Dato Direktør for [fabrikant]

Artikel 11, stk. 1, litra c), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11 i forordning (EF) nr. 443/2009, og som er en del af en gruppe sammenhørende fabrikanter, jf. samme forordnings artikel 3, stk. 2, men driver sit eget produktionsanlæg og sin egen udviklingsafdeling, jf. artikel 2 i Kommissionens forordning (EF) nr. 000. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, [stk. 1], i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.

Underskrift Dato Direktør for [fabrikant]

(1) Det relevante angives.